Гоцка-Сандзён

Гоцка-Сандзён (шведск.: Gotska Sandön) — востраў у Балтыйскім моры. Плошча — 36,54 км². Належыць Швецыі, уваходзіць у лен Готланд. Геаграфія Размешчаны ў 38 км на поўнач ад вострава Готланд, даўжыня каля 9 км, шырыня — 6 км. Частку тэрыторыі вострава займаюць пясчаныя пляжы. З 1909 года частка, а з 1963 года ўвесь востраў і частка акваторыі сталі нацыянальным паркам, агульная плошча якога складае 44,90 км². Жывёльны свет на востраве небагаты — шэрыя цюлені, зайцы, рэдкія віды насякомых. З расліннасці пераважаюць хвоі; сустракаюцца асіна, ляшчына, дуб, рабіна, ціс, брэднік, бяроза, ядловец, некалькі відаў архідэй і інш. У летнія месяцы арганізуюцца рэгулярныя экскурсіі на лодках з вострава Форэ і Нюнесхамна — найбліжэйшага населенага пункта на мацерыку. Зноскі Спасылкі На Вікісховішчы ёсць медыяфайлы па тэме Гоцка-Сандзён Gotska Sandön National Park Архівавана 25 сакавіка 2011. from the Swedish Environmental Protection Agency (англ.) Gotska Sandön National Park Архівавана 17 лютага 2010. (англ.) Svenolov Lindgren. Gotska Sandön (англ.) Gotska Sandön Архівавана 12 жніўня 2010. (англ.)